เรียน คุณที่เคารพ เคสนี้ ทำหมันแล้ว ประมาณ 3 ปี ก่อนหน้านี้ รอบเดือนมาปกติ 3-5 วัน และต่อมาเคยตรวจพบถุงน้ำและซีส ฉีดยาคุมแบบ 3 เดือนให้ประมาณ 3 เข็ม ก็ประมาณ 9 เดือน ระหว่างนั้นเลือดมากระปริดกระปรอยตลอด บอกผลข้างเคียงอาจทะให้เลือดมากระปริดกระปรอย จนกระทั่งล่าสุด ไปตรวจบอกไม่พบถุงน้ำ ก้อนเนื้อไม่โตขึ้น เลิกฉีดยาคุม จนถึงวันนี้เกือบ 10 เดือนแล้ว แต่รอบเดือนไม่มาเลย เป็นเพราะเหตุใด จะมีโอกาสท้องนอกมดลูกรึเปล่าคะ ขอทราบข้อมูลด้วยค่ะ ขอบพระค่ะ
สวัสดีค่ะ โดยทั่วไป เมื่อหยุดฉีดยาคุมกำเนิดรังไข่จะยังไม่กลับมาทำงานได้ทันทีและประจำเดือนจะยังไม่มาได้ ซึ่งประจำเดือนจะกลับมาเป็นปกติเร็วที่สุดประมาณ 3 เดือนหลังฉีดเข็มสุดท้ายแต่โดยเฉลี่ยคือประมาณ 4-10 เดือน แต่บางรายอาจใช้เวลานานเป็นปีได้ดังนั้น การที่ประจำเดือนไม่มาอาจเกิดจาก1. รังไข่ยังไม่กลับมาทำงานเป็นปกติ2. การตั้งครรภ์ แม้จะทำหมันแล้ว ก็มีโอกาสตั้งครรภ์ได้ แต่ก็น้อยมาก3.มีภาวะไทรอยด์ฮอร์โมนเป็นพิษ หรือไทรอยด์ฮอร์โมนต่ำ4. มีพังผืดเกิดขึ้นในมดลูก จากการเคยมีมดลูกอักเสบ5. รังไข่เสื่อมก่อนกำหนด6. มีเนื้องอกที่ต่อมใต้สมอง แต่ก็จะมีอาการอื่นๆ ร่วมด้วย เช่น ปวดศีรษะ เห็นภาพซ้อน มีน้ำนมไหล เป็นต้นแนะนำให้ลองตรวจหาการตั้งครรภ์ดูก่อนค่ะ หากตรวจไม่พบการตั้งครรภ์ ควรรอประจำเดือนไปอีกซักระยะ หากยังคงไม่มา อาจกลับไปพบแพทย์เพื่อตรวจหาสาเหตุค่ะ